Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan parlamentin ja neuvoston asetukseksi elintarvikkeissa käytettävistä aromeista ja tietyistä ainesosista, joilla on aromaattisia ominaisuuksia, sekä neuvoston asetuksen (ETY) N:o 1576/89, neuvoston asetuksen (ETY) N:o 1601/91, asetuksen (EY) N:o 2232/96 ja direktiivin 2000/13/EY muuttamisesta Komission ehdotusta muuttava EY:n perustamissopimuksen 250 (2) artiklan nojalla /* KOM/2008/0606 lopull. - COD 2006/0147 */





[pic] | EUROOPAN YHTEISÖJEN KOMISSIO | Bryssel 16.10.2008 KOM(2008) 606 lopullinen 2006/0147 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON ASETUKSEKSI elintarvikkeissa käytettävistä aromeista ja tietyistä ainesosista, joilla on aromaattisia ominaisuuksia, sekä neuvoston asetuksen (ETY) N:o 1576/89, neuvoston asetuksen (ETY) N:o 1601/91, asetuksen (EY) N:o 2232/96 ja direktiivin 2000/13/EY muuttamisesta KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 2006/0147 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON ASETUKSEKSI elintarvikkeissa käytettävistä aromeista ja tietyistä ainesosista, joilla on aromaattisia ominaisuuksia, sekä neuvoston asetuksen (ETY) N:o 1576/89, neuvoston asetuksen (ETY) N:o 1601/91, asetuksen (EY) N:o 2232/96 ja direktiivin 2000/13/EY muuttamisesta 1. Johdanto EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komission on annettava lausunto Euroopan parlamentin toisessa käsittelyssä ehdottamista tarkistuksista. Komissio antaa jäljempänä lausuntonsa parlamentin ehdottamista tarkistuksista. 2. Tausta Ehdotus toimitettiin Euroopan parlamentille ja neuvostolle (asiakirja KOM(2006)0427 lopullinen – 2006/0147(COD)): | 28. heinäkuuta 2006 | Euroopan talous- ja sosiaalikomitea antoi lausuntonsa: | 25. huhtikuuta 2007 | Euroopan parlamentti antoi lausuntonsa ensimmäisessä käsittelyssä: | 10. heinäkuuta 2007 | Muutettu ehdotus toimitettiin: | 24. lokakuuta 2007 | Poliittinen yhteisymmärrys saavutettiin: | 17. joulukuuta 2007 | Yhteinen kanta vahvistettiin: | 10. maaliskuuta 2008 | Euroopan parlamentti antoi lausuntonsa toisessa käsittelyssä: | 8. heinäkuuta 2008 | 3. Ehdotuksen tavoite Neuvoston direktiivissä 88/388/ETY vahvistetaan aromin määritelmä, aromien käyttöä koskevat yleiset säännöt, pakkausmerkintöjä koskevat vaatimukset sekä sellaisten aineiden enimmäispitoisuudet, jotka voivat olla vaaraksi ihmisten terveydelle. Direktiivin mukaan aromeja koskevassa lainsäädännössä tulisi ensisijaisesti ottaa huomioon ihmisten terveyden suojelemiseen liittyvät vaatimukset. Direktiiviä on tarpeen muuttaa merkittävästi aromeihin liittyvän teknisen ja tieteellisen kehityksen ottamiseksi huomioon. Lisäksi joitakin säännöksiä on tarpeen muuttaa ja joitakin uusia ottaa käyttöön elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä annetun asetuksen (EY) N:o 178/2002 hyväksymisen vuoksi. Selkeyden ja tehokkuuden parantamiseksi direktiivi 88/388/ETY korvataan tällä ehdotuksella. Päätavoitteena on - selkeyttää aromeja koskevan lainsäädännön soveltamisalaa - nykyaikaistaa aromeja koskevaa lainsäädäntöä ja mukauttaa se tieteelliseen ja tekniseen kehitykseen - vahvistaa selkeät arviointi- ja hyväksymismenettelyt - parantaa kuluttajille suunnattua tiedottamista luontaisten aromien käytöstä - mukautua vaatimuksiin, joista säädetään rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta annetussa asetuksessa (EY) N:o 882/2004. Elintarvikkeissa käytettäviä aromeja koskeva asetusehdotus on osa elintarvikkeiden parannusaineita koskevaa ehdotuspakettia. Kyseinen paketti koskee elintarvikelisäaineita, elintarvike-entsyymejä ja aromeja. Se kuuluu komission yksinkertaistamisohjelmaan ja sillä myös lisätään sekä kyseisten alojen yhtenäisyyttä että niiden välistä johdonmukaisuutta. Paketin täydentävässä neljännessä ehdotuksessa perustetaan yhtenäinen hyväksymismenettely näiden aineiden arviointia ja hyväksymistä varten. 4. Komission lausunto Euroopan parlamentin ehdottamista tarkistuksista - Euroopan parlamentti äänesti toisessa käsittelyssä konsolidoidusta tekstistä, joka sisältää erinäisiä tarkistuksia yhteisen kannan tekstiin. Teksti on tulosta neuvoston, Euroopan parlamentin ja komission neuvotteluista. Tarkistukset ovat enimmäkseen teknisluonteisia ja noudattavat yleisesti alkuperäisen ehdotuksen pääperiaatteita ja vahvistavat niitä. Erityisesti on syytä huomata tarkistukset, joilla poistetaan lainsäädännön eräiden osien soveltamisalasta elintarvikkeet, joihin on lisätty ainoastaan yrttejä ja mausteita. Eräillä muilla tarkistuksilla selvennetään elintarvikelisäaineita koskevan asetusehdotuksen ja muuntogeenisistä elintarvikkeista ja rehuista annetun asetuksen (EY) N:o 1829/2003 välistä yhteyttä ja annetaan aromien tuottajille ja käyttäjille lisää oikeusvarmuutta pidentämällä yhteisön aromiaineluettelon hyväksymisen määräaikaa. Eräillä tarkistuksilla vahvistetaan ennalta varautumisen periaatetta ja selkeytetään entisestään periaatetta, jonka mukaan kuluttajaa ei saa johtaa harhaan. Lisäksi tehdään useita teknisiä muutoksia, jotka johtuvat tislattuja alkoholijuomia koskevan asetuksen (ETY) N:o 1576/89 korvaamisesta uudella asetuksella (EY) N:o 110/2008. - Komissio hyväksyy kaikki Euroopan parlamentin tekemät tarkistukset. Euroopan parlamentin toisessa käsittelyssä saavuttama tulos on erittäin tyydyttävä. 5. Päätelmät Komissio muuttaa ehdotustaan EY:n perustamissopimuksen 250 artiklan 2 kohdan nojalla edellä esitetyllä tavalla.